

ร้านนี้เป็นร้านอาหารญี่ปุ่นที่มีเอกลักษณ์เฉพาะตัวไม่เหมือนใครค่ะ ตรงที่ว่า ไม่มีหน้าร้าน แต่ดัดแปลงรถมาทำเป็นร้านอาหาร..ทำเป็นส่วนที่ใช้ปรุงอาหาร ส่วนบริเวณที่ให้ลูกค้าทาน ก็จะตั้งโต๊ะอยู่ริมถนนค่ะ 

พิกัดร้านก็จะอยู่ในซอยทาวน์อินทาวน์เหมือนที่ท่านอื่นๆบอกไว้นะคะ ค่อนข้างหาง่าย เพราะจัดร้านไม่เหมือนร้านอาหารทั่วไป เราผ่านไปผ่านมาหลายรอบแล้ว ก็รุ้สึกสะดุดตา และอยากลองแวะไปชิมดูบ้าง จนได้มีโอกาสลองค่ะ 

การจัด ตกแต่งร้านก็เป็นเหมือนที่ท่านอื่นๆรีวิวนะคะ คือ ดัดแปลงรถให้มาเป็นร้านอาหาร การจัดตกแต่งก็จะคล้ายสไตล์ญี่ปุ่นค่ะ ส่วนโต๊ะ เก้าอี้ ก็ทำจากไม้ ขนาดโต๊ะไม่ได้ใหญ่มากค่ะ พอนั่งทานได้ 2 คน ก็มีประมาณ 3-4 โต๊ะค่ะ 

อาหาร.. ก็มีหลากหลายเมนูนะคะ ทั้งอาหารจานหลัก อาหารทานเล่น ของหวาน น้ำซุป เรียกว่าค่อนข้างครบเลยค่ะสำหรับร้านอาหาสไตล์ญี่ปุ่นทั่วไป เพียงแต่ร้านนี้จะไม่มีพวกซาสิมิ จะเน้นไปที่พวกข้าวราดแกงกะหรี่ต่างๆ แซนวิช เกี๊ยวซ่า ฯลฯ ราคาก็จะอยู่ที่ประมาณ 55 บาทขึ้นไป และแต่ละจานก็จะสามารถเพิ่มท็อปปิ้งได้ค่ะ เพิ่มเท่าไหร่ก็คิดเงินเพิ่มตามนั้น 

การสั่งอาหาร..บนโต๊ะก็จะมีแผ่นรับออเดอร์ค่ะ เราอยากทานอะไรก็ติ๊กเครื่องหมาย + จำนวนจานไปเลยค่ะ แล้วก็เอาไปยื่นให้ที่คนขายค่ะ แล้วก็ย้ำซักเล็กน้อยว่าโต๊ะไหน ..กันผิดพลาดค่ะ ^^ 

หลังจากที่รออาหารไปพักใหญ่ๆๆๆๆ อาหารของเราก็มา...จัดว่าจานใหญ่พอสมควรเลย เรียกว่าถ้าเทียบกับราคาแล้ว คุ้มค่าดีค่ะ ส่วนรสชาติก็โอเคนะคะ ตามมาตรฐานดี หมูทอดมาใหม่ๆ ร้อนๆ กับข้าวสวยร้อนๆ ราดด้วยแกงกะหรี่รสชาติปานกลาง แต่ของเราเพิ่มท็อปปิ้งเป็นชีสค่ะ..สะใจไปเลย ^^

มาถึงของหวานเราได้ลองชิมพุดดิ้งชาเขียว ..อร่อยดีค่ะ หวานกำลังพอดี เนื้อนุ่มเนียน ติดใจเลยค่ะ

ส่วนเครื่องดื่ม ..ทางร้านก็มีพวกชาเขียวร้อน ชาเขียวเย็น ชานม น้ำอัดลม น้ำหวานต่างๆ น้ำเปล่าค่ะ

สำหรับเรา..
ร้านนี้จัดว่าเป็นร้านอาหารแนวใหม่ที่ขายราคาไม่แพง เอาใจลูกค้าหลากหลายกลุ่มค่ะ ทั้งเด็ก และผู้ใหญ่ เป็นอาหารทานง่าย สะดวกทั้งคนขาย คนทาน ที่สำคัญเป็นร้านที่ขายอาหารถูกใจคนไทย เพราะรสชาติจะยังมีความเป็นอาหารไทยอยู่ค่ะ อีกทั้งคนขาย พนักงานก็ยิ้มแย้มแจ่มใส เต็มใจบริการลูกค้าถึงแม้คนจะแน่นร้านก็ตาม 

ถ้าใครมีโอกาสผ่านร้านนี้ช่วงกลางคืน แล้วอยากลองทานข้าวราดแกงกะหรี่ฝีมือคนไทย ในราคามิตรภาพ ร้านนี้ก็เป็นอีกหนึ่งทางเลือกค่ะ ^^


แต่ทั้งนี้ทั้งนั้น เราขอแอบติงนิดนึงนะคะ.. เพราะร้านเปิดช่วงกลางคืน แล้วให้แสงสว่างไม่ค่อยพอเท่าไหร่ ทำให้ยุงเยอะค่ะ ...เราว่ามันเสียอรรถรสในการกินไปนิดสำหรับเราค่ะ ^^ 